To mænd er ved Retten i Aalborg tiltalt for at have afluret pinkoder i hæveautomater i tyve tilfælde i ti forskellige banker på bare en måned.

Ved Retten i Aalborg er to mænd tiltalt for at have sat kameraudstyr op foran en række hæveautomater. Det er hæveautomater i Jyske Bank, Danske Bank, Lån og Spar Bank, Spar Nord Bank, Sparekassen Faaborg, Banknordik, Sydbank, Nordfyns Bank, Nørresundby Bank og Sparekassen Himmerland i flere tilfælde i perioden 1. marts 2012 til 19. marts 2012. Det er i alt i tyve tilfælde, at mændene har afluret koder til betalingskort. De to mænd havde derudover installeret udstyr, der kunne aflæse magnetstriberne på betalingskortene. Der ventes at falde dom senere mandag.